02012A0217(01) — RO — 17.02.2012 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.





Rectificat prin:









▼B

PROTOCOL

privind stabilirea posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Mozambic







Articolul 1

Perioada de aplicare și posibilitățile de pescuit

(1) Pentru o perioadă de trei (3) ani, posibilitățile de pescuit acordate în temeiul articolului 5 din Acordul de parteneriat în domeniul pescuitului sunt stabilite după cum urmează:

Specii de mari migratori (speciile enumerate în anexa 1 la Convenția Organizației Națiunilor Unite privind dreptul mării din 1982):

(a) 43 nave de pescuit oceanic de ton cu plasă-pungă; și

(b) 32 nave cu paragate plutitoare.

(2) Alineatul (1) se aplică sub rezerva articolelor 5 și 6 din prezentul protocol.

(3) În temeiul articolului 6 din Acordul de parteneriat în domeniul pescuitului și al articolului 7 din prezentul protocol, navele care arborează pavilionul unui stat membru al Uniunii Europene se pot angaja în activități de pescuit în apele Republicii Mozambic numai dacă apar pe lista IOTC a navelor de pescuit autorizate și dacă dețin o autorizație de pescuit emisă în condițiile stabilite în prezentul protocol în conformitate cu anexa la acesta.

Articolul 2

Contribuția financiară – Modalități de plată

(1) Pentru perioada menționată la articolul 1, contribuția financiară totală menționată la articolul 7 din Acordul de parteneriat în domeniul pescuitului este de 2 940 000 EUR pe durata prezentului protocol.

(2) Contribuția financiară totală cuprinde:

(a) o sumă anuală de acces în zona de pescuit a Republicii Mozambic în valoare de 520 000 EUR, care corespunde unui tonaj de referință de 8 000 de tone pe an; și

(b) o sumă de 460 000 EUR pe an destinată exclusiv susținerii și aplicării politicii sectoriale în domeniul pescuitului și a politicii maritime a Republicii Mozambic.

(3) Alineatul (1) se aplică sub rezerva articolelor 3, 5, 6, 8 și 9 din prezentul protocol.

(4) Pe durata aplicării prezentului protocol, Uniunea Europeană achită contribuția financiară menționată la alineatul (1) în tranșe anuale de 980 000 EUR, sumă reprezentând totalul sumei anuale stabilite la alineatul (2) literele (a) și (b) (și anume 520 000 EUR, respectiv 460 000 EUR).

(5) În cazul în care cantitatea totală a capturilor de ton efectuate de navele din UE în zona de pescuit a Republicii Mozambic depășește 8 000 de tone pe an, valoarea contribuției financiare anuale pentru drepturile de acces se majorează cu 65 EUR pentru fiecare tonă de captură suplimentară. Cu toate acestea, suma anuală totală plătită de Uniunea Europeană nu poate depăși dublul sumei prevăzute la alineatul (2) litera (a) (și anume 1 040 000 EUR). În cazul în care cantitățile capturate de navele din UE în zona de pescuit a Republicii Mozambic depășesc cantitățile corespunzătoare dublului sumei anuale totale, suma datorată pentru cantitatea care depășește această limită se plătește în anul următor conform dispozițiilor din anexă.

(6) Pentru primul an, plata se efectuează în termen de 60 de zile de la aplicarea cu titlu provizoriu a prezentului protocol, menționată la articolul 15 și, pentru anii următori, până la data aniversară a prezentului protocol.

(7) Destinația contribuției financiare menționate la articolul 2 alineatul (2) litera (a) este de competența exclusivă a autorităților Republicii Mozambic.

(8) Contribuția financiară se achită sau se transferă în contul unic de la trezoreria centrală. Numărul de cont este transmis de către autoritățile din Mozambic.

Articolul 3

Promovarea pescuitului responsabil și sustenabil în apele Republicii Mozambic

(1) Imediat după intrarea în vigoare a prezentului protocol și în termen de cel mult trei luni de la respectiva dată, Uniunea Europeană și Mozambic convin, în cadrul comitetului mixt prevăzut la articolul 9 din Acordul de parteneriat în domeniul pescuitului, asupra unui program sectorial multianual, în conformitate cu planul general al Republicii Mozambic în domeniul pescuitului și cu cadrul de politică al Comisiei Europene, și asupra unor norme detaliate de aplicare care să reglementeze în special:

(a) liniile directoare anuale și multianuale pentru utilizarea părții speciale din contribuția financiară menționată la articolul 2 alineatul (2) litera (b);

(b) obiectivele anuale și multianuale de atins în vederea introducerii unui pescuit responsabil și sustenabil, ținând seama de prioritățile exprimate de Republica Mozambic în politica sa națională în domeniul pescuitului, precum și a unor alte politici care privesc sau influențează promovarea pescuitului responsabil și sustenabil, inclusiv a zonelor marine protejate;

(c) criteriile și procedurile de evaluare a rezultatelor anuale obținute, inclusiv, acolo unde este cazul, indicatorii bugetari și financiari.

(2) Orice modificări propuse la programul sectorial multianual trebuie să fie aprobate de ambele părți în cadrul comitetului mixt.

(3) În fiecare an, Republica Mozambic poate decide repartizarea, dacă este necesar, unei sume suplimentare față de contribuția financiară menționată la articolul 2 alineatul (2) litera (b) în vederea punerii în aplicare a programului multianual. Această sumă se comunică Uniunii Europene.

Articolul 4

Cooperarea științifică pentru pescuitul responsabil

(1) Cele două părți se angajează să promoveze un pescuit responsabil în apele Republicii Mozambic în baza principiului nediscriminării între diferitele flote care pescuiesc în aceste ape.

(2) Pe perioada prezentului protocol, Uniunea Europeană și Republica Mozambic depun eforturi de monitorizare a situației resurselor halieutice din zona de pescuit a Republicii Mozambic.

(3) Ambele părți depun eforturi să respecte rezoluțiile și recomandările Comisiei Tonului din Oceanul Indian (IOTC) și avizele grupului de lucru științific mixt prevăzut la articolul 4 alineatul (2) din acord în ce privește conservarea și managementul responsabil al resurselor halieutice.

(4) În conformitate cu articolul 4 din acord, pe baza recomandărilor și a rezoluțiilor adoptate în cadrul IOTC, a celor mai bune avize științifice disponibile și, atunci când este cazul, a concluziilor reuniunii științifice mixte prevăzute la articolul 4 din Acordul de parteneriat în domeniul pescuitului, cele două părți se pot consulta în cadrul comitetului mixt prevăzut la articolul 9 din Acordul de parteneriat în domeniul pescuitului și, dacă este necesar, pot conveni asupra măsurilor de asigurare a gestionării durabile a resurselor halieutice ale Republicii Mozambic.

(5) În cazul în care navele din UE își debarcă capturile în țări terțe, autoritățile Republicii Mozambic vor avea posibilitatea de a examina respectivele capturi debarcate.

Articolul 5

Adaptarea de comun acord a posibilităților de pescuit

(1) Posibilitățile de pescuit menționate la articolul 1 pot fi adaptate de comun acord dacă recomandările și rezoluțiile IOTC și ale grupului de lucru științific mixt confirmă faptul că această adaptare va garanta gestionarea sustenabilă a tonului și a speciilor înrudite cu tonul din Oceanul Indian.

(2) În acest caz, contribuția financiară menționată la articolul 2 alineatul (2) litera (a) se ajustează proporțional și pro rata temporis. Suma totală anuală plătită de către Uniunea Europeană nu poate depăși însă dublul sumei prevăzute la articolul 2 alineatul (2) litera (a).

(3) Părțile se informează reciproc cu privire la modificările politicilor și ale legislației lor în domeniul pescuitului.

Articolul 6

Noile posibilități de pescuit

(1) În cazul în care navele de pescuit din UE sunt interesate să se angajeze în activități de pescuit care nu sunt prevăzute la articolul 1 din Acordul de parteneriat în domeniul pescuitului, părțile se consultă reciproc înainte de acordarea unei eventuale autorizații pentru orice astfel de activități și, dacă este cazul, convin asupra condițiilor de desfășurare a acestor activități de pescuit, inclusiv asupra efectuării modificărilor corespunzătoare ale prezentului protocol și ale anexei la acesta.

(2) Părțile trebuie să încurajeze pescuitul experimental, în special cu privire la speciile demersale insuficient exploatate prezente în apele Republicii Mozambic. În acest scop și la cererea uneia dintre părți, părțile se consultă reciproc pentru a determina de la caz la caz speciile, condițiile și alți parametri relevanți.

(3) Părțile desfășoară pescuitul experimental în conformitate cu parametrii conveniți de ambele părți printr-un acord administrativ, acolo unde este cazul. Autorizațiile de pescuit experimental ar trebui să se acorde pentru o perioadă de maxim 6 luni.

(4) În cazul în care părțile consideră că aceste campanii experimentale au dat rezultate pozitive, guvernul Republicii Mozambic poate aloca flotei Uniunii Europene posibilități de pescuit din noile specii până la expirarea prezentului protocol. Contribuția financiară menționată la articolul 2 alineatul (2) litera (a) din prezentul protocol se majorează în consecință. Tarifele și condițiile armatorilor prevăzute în anexă se modifică în mod corespunzător.

Articolul 7

Condițiile de desfășurare a activităților de pescuit – clauza de exclusivitate

Fără a aduce atingere articolului 6 din Acordul de parteneriat în domeniul pescuitului, navele din UE pot pescui în apele Republicii Mozambic numai dacă dețin o autorizație de pescuit valabilă, emisă de Republica Mozambic în temeiul prezentului protocol și al anexei la acesta.

Articolul 8

Suspendarea și revizuirea plății contribuției financiare

(1) Fără a aduce atingere articolului 9 din prezentul protocol, contribuția financiară menționată la articolul 2 alineatul (2) literele (a) și (b) se revizuiește sau se suspendă după consultările reciproce dintre cele două părți:

(a) dacă există motive, altele decât fenomenele naturale, care împiedică activitățile de pescuit în zona de pescuit a Republicii Mozambic;

(b) în urma unor modificări semnificative ale orientărilor de politică ale oricărei părți, care aduc atingere dispozițiilor relevante ale prezentului protocol.

(2) Rezultatele și rentabilitatea sprijinului acordat politicii sectoriale vor fi evaluate de Guvernul Republicii Mozambic sau de un evaluator extern contractat de Guvernul Republicii Mozambic. Rezultatele acestei evaluări anuale vor fi analizate în cadrul comitetului mixt în conformitate cu articolul 3 din prezentul protocol. În consecință, dacă rezultatele obținute cu ajutorul sprijinului pentru politica sectorială se dovedesc a fi inconsistente, din punct de vedere material, cu programarea prevăzută în buget, Comisia Europeană poate suspenda total sau parțial plata contribuției speciale prevăzute la articolul 2 alineatul (2) litera (b).

(3) Plata contribuției financiare și/sau activitățile de pescuit pot fi reluate odată ce situația a revenit la stadiul în care se afla înainte de apariția circumstanțelor menționate și dacă cele două părți convin în acest sens în urma consultărilor.

Articolul 9

Suspendarea punerii în aplicare protocolului

(1) Punerea în aplicare a prezentului protocol se suspendă la inițiativa oricărei părți sub rezerva consultărilor și a unui acord convenit între acestea în cadrul comitetului mixt prevăzut la articolul 9 din acord:

(a) dacă circumstanțe excepționale, altele decât fenomenele naturale, împiedică activitățile de pescuit în zona de pescuit a Republicii Mozambic;

(b) în cazul în care Uniunea Europeană nu efectuează plățile prevăzute la articolul 2 alineatul (2) litera (a) din alte motive decât cele enumerate la articolul 8 din prezentul protocol;

(c) în cazul unui diferend ireconciliabil între părți în ceea ce privește interpretarea și punerea în aplicare a prezentului protocol și a anexei la acesta;

(d) în cazul în care oricare dintre părți nu respectă dispozițiile prezentului protocol și ale anexei la acesta;

(e) ca urmare a unor modificări semnificative ale orientărilor politice ale oricărei părți, care aduc atingere dispozițiilor relevante ale prezentului protocol;

(f) în cazul în care oricare dintre părți constată o încălcare a elementelor esențiale și fundamentale ale drepturilor omului prevăzute la articolul 9 din Acordul de la Cotonou și în urma procedurii stabilite la articolele 8 și 96 din același acord;

(g) în cazul nerespectării Declarației Organizației Internaționale a Muncii în ceea ce privește principiile și drepturile fundamentale la locul de muncă menționate la articolul 3 alineatul (5) din Acordul de parteneriat în domeniul pescuitului.

(2) Suspendarea punerii în aplicare a prezentului protocol necesită ca partea în cauză să își notifice în scris intenția cu cel puțin trei luni înainte de data la care suspendarea urmează să producă efecte.

(3) În cazul suspendării punerii în aplicare, părțile continuă să se consulte în vederea unei soluționări pe cale amiabilă a diferendului dintre ele. Atunci când se ajunge la o astfel de soluționare, se reia punerea în aplicare a prezentului protocol, iar suma contribuției financiare se reduce proporțional și pro rata temporis în funcție de perioada în care punerea în aplicare a prezentului protocol a fost suspendată.

Articolul 10

Dispoziții de drept intern

(1) Activitățile navelor de pescuit din UE în apele Republicii Mozambic se supun actelor cu putere de lege și normelor administrative din Mozambic, cu excepția unor dispoziții contrare ale prezentului protocol și ale anexei la acesta.

(2) Autoritățile din Mozambic informează Comisia Europeană cu privire la orice modificări sau noi texte legislative referitoare la politica de pescuit.

Articolul 11

Confidențialitate

Părțile se asigură că toate datele referitoare la navele din UE și la activitățile de pescuit desfășurate de acestea în apele Republicii Mozambic rămân confidențiale în orice moment. Aceste date se folosesc exclusiv pentru punerea în aplicare a acordului și în scopuri de gestionare, monitorizare, control și supraveghere a pescuitului de către autoritățile competente relevante.

Articolul 12

Schimbul electronic de date

Republica Mozambic și Uniunea Europeană se angajează să introducă fără întârziere sistemele necesare pentru schimbul electronic al tuturor informațiilor și documentelor legate de implementarea acordului. Versiunea electronică a unui document va fi considerată în orice moment ca echivalentă a versiunii pe suport de hârtie.

Ambele părți vor notifica imediat orice defecțiune a unui sistem informatic care împiedică desfășurarea schimbului de date. În aceste împrejurări, informațiile și documentele referitoare la punerea în aplicare a acordului se înlocuiesc automat cu versiunile lor pe suport de hârtie în maniera definită în anexă.

Articolul 13

Durată

Prezentul protocol și anexa la acesta se aplică pentru o perioadă de trei (3) ani, începând de la data aplicării cu titlu provizoriu prevăzută la articolul 15, cu excepția cazului în care se notifică denunțarea protocolului în conformitate cu articolul 14.

Articolul 14

Denunțare

(1) În cazul denunțării prezentului protocol, partea în cauză notifică în scris celeilalte părți intenția sa de a denunța protocolul cu cel puțin șase luni înainte de data la care această denunțare ar trebui să intre în vigoare.

(2) Transmiterea notificării menționate la alineatul anterior conduce la deschiderea unor consultări între părți.

Article 15

Aplicarea cu titlu provizoriu

Prezentul protocol se aplică cu titlu provizoriu începând cu data semnării sale, dar nu mai devreme de 1 ianuarie 2012.

Articolul 16

Intrarea în vigoare

Prezentul protocol și anexa la acesta intră în vigoare la data la care părțile își notifică reciproc îndeplinirea procedurilor necesare în acest scop.

Съставено в Брюксел на първи февруари две хиляди и дванадесета година.

Hecho en Bruselas, el uno de febrero de dos mil doce.

V Bruselu dne prvního února dva tisíce dvanáct.

Udfærdiget i Bruxelles den første februar to tusind og tolv.

Geschehen zu Brüssel am ersten Februar zweitausendzwölf.

Kahe tuhande kaheteistkümnenda aasta veebruarikuu esimesel päeval Brüsselis.

Έγινε στις Βρυξέλλες, την πρώτη Φεβρουαρίου δύο χιλιάδες δώδεκα.

Done at Brussels on the first day of February in the year two thousand and twelve.

Fait à Bruxelles, le premier février deux mille douze.

Arna dhéanamh sa Bhruiséil, an chéad lá de Feabhra an bhliain dhá mhíle agus a dó dhéag.

Fatto a Bruxelles, addì primo febbraio duemiladodici.

Briselē, divtūkstoš divpadsmitā gada pirmajā februārī.

Priimta du tūkstančiai dvyliktų metų vasario pirmą dieną Briuselyje.

Kelt Brüsszelben, a kétezer-tizenkettedik év február havának első napján.

Magħmul fi Brussell, fl-ewwel jum ta' Frar tas-sena elfejn u tnax.

Gedaan te Brussel, de eerste februari tweeduizend twaalf.

Sporządzono w Brukseli dnia pierwszego lutego roku dwa tysiące dwunastego.

Feito em Bruxelas, em um de fevereiro de dois mil e doze.

Întocmit la Bruxelles la întâi februarie două mii doisprezece.

V Bruseli dňa prvého februára dvetisícdvanásť.

V Bruslju, dne prvega februarja leta dva tisoč dvanajst.

Tehty Brysselissä ensimmäisenä päivänä helmikuuta vuonna kaksituhattakaksitoista.

Som skedde i Bryssel den första februari tjugohundratolv.

За Европейския съюз

Por la Unión Europea

Za Evropskou unii

For Den Europæiske Union

Für die Europäische Union

Euroopa Liidu nimel

Για την Ευρωπαϊκή Ένωση

For the European Union

Pour l'Union européenne

Per l'Unione europea

Eiropas Savienības vārdā –

Europos Sąjungos vardu

Az Európai Unió részéről

Għall-Unjoni Ewropea

Voor de Europese Unie

W imieniu Unii Europejskiej

Pela União Europeia

Pentru Uniunea Europeană

Za Európsku úniu

Za Evropsko unijo

Euroopan unionin puolesta

För Europeiska unionen

За правителството на Мозамбик

Por el Gobierno de Mozambique

Za vládu Mosambiku

For Mozambiques regering

Für die Regierung Mosambiks

Mosambiigi valitsuse nimel

Για την Κυβέρνηση της Μοζαμβίκης

For the Government of Mozambique

Pour le gouvernement du Mozambique

Per il governo del Mozambico

Mozambikas valdības vārdā –

Mozambiko Vyriausybės vardu

Mozambik kormánya részéről

Għall-Gvern tal-Możambik

Voor de regering van Mozambique

Pelo Governo de Moçambique

W imienu rządu Mozambiku

Pentru guvernul Mozambicului

Za vládu Mozambiku

Za vlado Mozambika

Mosambikin tasavallan puolesta

För Moçambiques regering

ANEXĂ

CONDIȚII DE DESFĂȘURARE A ACTIVITĂȚILOR DE PESCUIT DE CĂTRE NAVELE DIN UNIUNEA EUROPEANĂ ÎN ZONA DE PESCUIT A REPUBLICII MOZAMBIC

CAPITOLUL I

DISPOZIȚII GENERALE

1. Desemnarea autorității competente

În sensul prezentei anexe și în absența unor indicații contrare, toate trimiterile la Uniunea Europeană (UE) sau la Mozambic ca autoritate competentă desemnează:

— pentru UE: Comisia Europeană, acolo unde este cazul, prin intermediul Delegației UE în Mozambic;

— pentru Mozambic: Ministerul Pescuitului.

2. Zona de pescuit a Republicii Mozambic

Toate dispozițiile protocolului și ale anexei la acesta se aplică exclusiv în zona de pescuit a Republicii Mozambic indicată în apendicele 2.

3. Desemnarea unui agent local

Orice navă din UE care urmărește să obțină o autorizație de pescuit în temeiul prezentului protocol trebuie să fie reprezentată de un agent rezident în Mozambic.

4. Cont bancar

Mozambic comunică UE, înainte de intrarea în vigoare a protocolului, coordonatele contului său bancar sau ale conturilor sale bancare în care vor trebui plătite contribuțiile financiare datorate de navele din UE în temeiul acordului. Costurile inerente transferurilor bancare sunt suportate de armatori.

CAPITOLUL II

AUTORIZAȚII DE PESCUIT TON

1. Condiția prealabilă obținerii unei autorizații de pescuit ton – nave eligibile

Autorizațiile de pescuit ton menționate la articolul 6 din acord se eliberează cu condiția ca nava să fie inclusă în registrul UE al navelor de pescuit în lista IOTC a navelor de pescuit autorizate și să fi fost îndeplinite toate obligațiile precedente ale armatorului, ale comandantului sau chiar ale navei care decurg din desfășurarea de activități de pescuit în Mozambic în temeiul acordului și din legislația mozambicană în domeniul pescuitului.

2. Cererea de acordare a unei autorizații de pescuit

Cu cel puțin 20 zile lucrătoare înainte de data solicitată de începere a valabilității, UE transmite Republicii Mozambic o cerere de autorizație de pescuit pentru fiecare navă care dorește să pescuiască în temeiul acordului, utilizând în acest scop formularul din apendicele 1 la prezenta anexă. Cererea trebuie dactilografiată sau scrisă lizibil cu litere majuscule de tipar.

În cazul fiecărei prime cereri de autorizație de pescuit în temeiul protocolului în vigoare sau ca urmare a unei modificări tehnice a navei în cauză, cererea trebuie însoțită de:

(i) dovada plății taxei anticipate pentru perioada de valabilitate a autorizației de pescuit solicitate;

(ii) numele, adresa și datele de contact ale:

— proprietarului navei de pescuit;

— operatorului navei de pescuit;

— agentului local pentru respectiva navă, dacă există;

(iii) o fotografie color recentă a navei, în vedere laterală și cu o dimensiune minimă de 15 cm × 10 cm;

(iv) certificatul de navigabilitate al navei;

(v) certificatul de înmatriculare al navei;

(vi) certificatul de sănătate al navei, eliberat de autoritatea competentă a UE;

(vii) datele de contact ale navei de pescuit (fax, e-mail etc.).

La reînnoirea unei autorizații de pescuit în cadrul protocolului în vigoare pentru o navă ale cărei specificații tehnice nu s-au modificat, cererea de reînnoire trebuie să fie însoțită numai de dovada plății taxei.

3. Taxa anticipată

Valoarea taxei anticipate se stabilește pe baza ratei anuale indicate în fișele tehnice din apendicele 2 la prezenta anexă. Aceasta include toate taxele naționale și locale, cu excepția taxelor portuare, a taxelor debarcare și de transbordare și a taxelor pentru prestarea de servicii.

4. Lista provizorie a navelor autorizate să pescuiască

După primirea cererilor de autorizație de pescuit, organismul național responsabil de supravegherea activităților de pescuit stabilește imediat, pentru fiecare categorie de nave, lista provizorie a navelor solicitante. Autoritatea competentă a Republicii Mozambic transmite fără întârziere această listă Uniunii Europene.

UE transmite lista provizorie armatorului sau agentului acestuia. În cazul în care birourile UE sunt închise, Mozambic poate să transmită lista provizorie direct armatorului sau agentului acestuia, și să remită UE o copie a acesteia.

5. Eliberarea autorizației de pescuit

Autorizațiile de pescuit pentru toate navele se eliberează armatorilor sau agenților acestora în termen de 15 zile lucrătoare de la data la care autoritatea competentă primește dosarul de cerere complet. O copie a autorizației de pescuit se transmite imediat Delegației UE.

6. Lista navelor autorizate să pescuiască

După eliberarea autorizației de pescuit, organismul național responsabil de supravegherea activităților de pescuit stabilește fără întârziere, pentru fiecare categorie de nave, lista finală a navelor autorizate să pescuiască în zona de pescuit a Republicii Mozambic. Această listă se transmite imediat UE și înlocuiește lista provizorie menționată anterior.

7. Perioada de valabilitate a autorizației de pescuit

Autorizațiile de pescuit au o perioadă de valabilitate de un an și pot fi reînnoite.

Pentru stabilirea începutului perioadei de valabilitate, prin perioadă anuală se înțelege:

(i) în cursul primului an de aplicare a protocolului, perioada dintre data intrării în vigoare a acestuia și data de 31 decembrie a aceluiași an;

(ii) în continuare, fiecare an calendaristic complet;

(iii) în cursul ultimului an de aplicare a protocolului, perioada dintre data de 1 ianuarie și data expirării protocolului;

(iv) pentru primul și pentru ultimul an de aplicare a protocolului, taxa anticipată trebuie calculată pro rata temporis.

8. Documente care trebuie să se afle la bord

În apele sau în porturile Republicii Mozambic navele de pescuit trebuie să aibă la bord, în orice moment, următoarele documente:

(a) autorizația de pescuit;

(b) documentele eliberate de o autoritate competentă a statului de pavilion al navei de pescuit, care să indice:

— numărul de înmatriculare al navei de pescuit, certificatul de înmatriculare al navei;

— certificatul de conformitate prevăzut de Convenția de la Torremolinos a Organizației Maritime Internaționale (OMI);

(c) desene sau descrieri certificate, la zi, ale construcției navei de pescuit și în special numărul de cale pentru pește ale navei, cu capacitatea de depozitare exprimată în metri cubi;

(d) dacă s-a făcut orice modificare a caracteristicilor navei de pescuit în ceea ce privește lungimea totală, tonajul registru brut, puterea nominală a motorului sau a motoarelor principale sau capacitatea calelor, un certificat, cu viza unei autorități competente a statului de pavilion al navei de pescuit, care să descrie natura modificării;

(e) dacă nava de pescuit este dotată cu rezervoare cu apă de mare rece sau refrigerată, un document vizat de o autoritate competentă a statului de pavilion al navei de pescuit, care să indice calibrarea rezervoarelor în metri cubi;

(f) autorizația de a pescuit în afara apelor aflate sub jurisdicția statului de pavilion care i-a fost eliberată navei de pescuit;

(g) o copie a legii mozambicane a pescuitului (Legea nr. 3/90) și a reglementărilor privind pescuitul marin (Decretul REPMAR nr. 43/2003).

9. Transferul autorizației de pescuit

Autorizația de pescuit se eliberează pentru o anumită navă și nu este transferabilă.

Cu toate acestea, în cazuri dovedite de forță majoră, la cererea UE, autorizația de pescuit a unei nave poate fi înlocuită cu o nouă autorizație, eliberată unei alte nave asemănătoare sau unei nave înlocuitoare, fără plata unui nou avans. Într-un astfel de caz, decontul taxelor pentru navele de pescuit ton frigorifice cu plasă pungă și navele cu paragate din capitolul IV ia în considerare captura totală a celor două nave efectuată în zona Republicii Mozambic.

Acest transfer presupune înlocuirea autorizației de pescuit care este returnată de către armator sau de către agentul acestuia din Mozambic și eliberarea imediată a autorizației înlocuitoare de către Mozambic, când mai curând posibil. La returnarea autorizației care trebuie înlocuită, autorizația înlocuitoare se eliberează fără întârziere armatorului sau agentului acestuia. Autorizația înlocuitoare este valabilă din ziua remiterii autorizației care trebuie înlocuită.

Republica Mozambic actualizează în cel mai scurt timp lista navelor autorizate să pescuiască. Noua listă este transmisă imediat organismului național responsabil de supravegherea activităților de pescuit și Uniunii Europene.

10. Nave auxiliare

Navele auxiliare trebuie autorizate în conformitate cu dispozițiile și condițiile prevăzute de legislația mozambicană.

Taxa anuală de licență aplicabilă navelor auxiliare este de 3 580 EUR/an.

Autoritățile competente din Mozambic transmit Comisiei cu regularitate lista acestor autorizații prin intermediul Delegației UE în Mozambic.

CAPITOLUL III

MĂSURI TEHNICE

Măsurile tehnice aplicabile navelor titulare ale unei autorizații de pescuit în ceea ce privește zonele, uneltele de pescuit și capturile secundare sunt definite pentru fiecare categorie de pescuit în fișele tehnice din apendicele 2 la prezenta anexă.

Navele respectă legislația mozambicană în domeniul pescuitului și toate rezoluțiile adoptate de IOTC (Comisia Tonului din Oceanul Indian).

CAPITOLUL IV

DECLARAREA CAPTURILOR

1. Definiția ieșirii în larg

În scopul prezentei anexe, durata unei ieșiri în larg efectuată de o navă a UE este definită după cum urmează:

— perioada dintre intrarea și părăsirea zonei de pescuit a Republicii Mozambic; sau

— perioada dintre intrarea în zona de pescuit a Republicii Mozambic și o operațiune de transbordare în port și/sau de debarcare în Mozambic.

2. Jurnalul de pescuit

Comandantul unei nave din UE care pescuiește în temeiul acordului trebuie să mențină un jurnal de pescuit IOTC, al cărui model, pentru fiecare categorie de pescuit, este prevăzut în apendicele 3 la prezenta anexă.

Jurnalul de pescuit trebuie să respecte rezoluția IOTC 08/04 pentru navele cu paragate și rezoluția 10/03 pentru navele cu plasă-pungă.

Jurnalul de pescuit este completat de comandant pentru fiecare zi de prezență a navei în zona de pescuit a Republicii Mozambic.

În fiecare zi, comandantul înscrie în jurnalul de pescuit cantitatea capturată și deținută la bord din fiecare specie, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi. Pentru fiecare specie principală, comandantul menționează, de asemenea, capturile secundare.

Jurnalul de pescuit se completează în mod lizibil, cu litere majuscule și se semnează de către comandant.

Responsabilitatea pentru exactitatea datelor înregistrate în jurnalul de pescuit revine comandantului.

3. Declararea capturilor

Comandantul declară capturile navei prin remiterea către Mozambic a jurnalelor de pescuit ale acesteia pe perioada de prezență în zona de pescuit a Republicii Mozambic.

Jurnalele de pescuit sunt remise într-unul dintre următoarele moduri:

(i) la trecerea printr-un port din Mozambic, se remite originalul fiecăruia dintre jurnalele de pescuit reprezentantului local al Republicii Mozambic, care confirmă primirea în scris; o copie a jurnalului de pescuit se înmânează echipei de inspecție a Republicii Mozambic;

(ii) la ieșirea din zona de pescuit a Republicii Mozambic atunci când nu se trece în prealabil printr-un port mozambican, în termen de 7 zile lucrătoare de la sosirea în oricare alt port și, în orice caz, în termen de cel mult 15 de zile lucrătoare de la ieșirea din zona mozambicană, originalul fiecăruia dintre jurnalele de pescuit se transmite:

(a) prin e-mail, la adresa de e-mail indicată de organismul național de supraveghere a activităților de pescuit; sau

(b) prin fax, la numărul indicat de organismul național de supraveghere a activităților de pescuit; sau

(c) prin scrisoarea adresată organismului național de supraveghere a activităților de pescuit.

Cele două părți întocmesc, de la 1 ianuarie 2012, un protocol pentru schimbul electronic al tuturor datelor referitoare la capturi și declarații pe baza unui jurnal electronic. Apoi, cele două părți prevăd punerea în aplicare a protocolului și înlocuirea versiunii pe suport de hârtie a declarațiilor privind capturile cu o versiune electronică până la 1 iulie 2012.

Comandantul transmite UE și autorității competente a statului său de pavilion o copie a tuturor jurnalelor de pescuit. Pentru navele de pescuit ton și navele de pescuit cu paragate plutitoare, comandantul transmite o copie a tuturor jurnalelor sale de pescuit și către Instituto Nacional de Investigação Pesqueira (IIP) și unul dintre institutele de cercetări următoare:

(i) IRD (Institut de recherche pour le développement);

(ii) IEO (Instituto Español de Oceanografia);

(iii) IPIMAR (Instituto Português de Investigação Maritima).

În cazul întoarcerii navei în zona Republicii Mozambic în cursul perioadei de valabilitate a autorizației sale de pescuit, este necesară o nouă declarație privind capturile.

În caz de nerespectare a dispozițiilor privind declararea capturilor, Republica Mozambic poate suspenda autorizația de pescuit a navei în cauză până la obținerea declarațiilor lipsă privind capturile și îl poate sancționa pe armatorul navei în conformitate cu dispozițiile relevante ale legislației naționale în vigoare. În caz de recidivă, Mozambic poate refuza reînnoirea autorizației de pescuit. Mozambic informează UE fără întârziere cu privire la orice sancțiune aplicată în acest context.

4. Decontul final al taxelor pentru navele de pescuit ton și pentru navele de pescuit cu paragate plutitoare

UE stabilește, pentru fiecare navă de pescuit oceanic de ton și navă de pescuit cu paragate plutitoare, pe baza declarațiilor sale privind capturile, confirmate de institutele de cercetare de mai sus, un decont final al taxelor datorate de navă pentru campania sa anuală pe anul calendaristic precedent.

UE transmite respectivul decont final Republicii Mozambic și armatorului înainte de data de 31 iulie a anului în curs. În termen de 30 de zile lucrătoare de la data transmiterii, Mozambic poate contesta decontul final pe baza unor documente justificative. În caz de dezacord, părțile se consultă reciproc în cadrul comitetului mixt. Dacă Mozambic nu prezintă obiecții în termen de 30 de zile lucrătoare, decontul final se consideră adoptat.

Dacă decontul final este mai mare decât taxa forfetară anticipată, plătită pentru obținerea autorizației de pescuit, armatorul plătește Republicii Mozambic diferența până la data de 30 septembrie a anului în curs. Dacă decontul final este mai mic decât taxa forfetară anticipată, diferența nu poate fi recuperată de către armator.

CAPITOLUL V

DEBARCĂRI ȘI TRANSBORDĂRI

Transbordarea pe mare este interzisă. Toate operațiunile de transbordare în port se monitorizează în prezența inspectorilor mozambicani ai activităților de pescuit.

Comandantul unei nave din UE care dorește să realizeze operațiuni de debarcare sau de transbordare trebuie să notifice Republicii Mozambic, cu cel puțin 48 de ore înainte de respectiva debarcare sau transbordare, următoarele:

(a) numele navei de pescuit care trebuie să debarce sau să transbordeze și numărul acesteia din registrul IOTC al navelor de pescuit;

(b) portul de debarcare sau transbordare;

(c) data și ora prevăzute pentru debarcare sau transbordare;

(d) cantitatea (exprimată în kilograme greutate în viu sau, după caz, în numărul de indivizi) din fiecare specie care urmează să fie debarcată sau transbordată (identificată prin codul său alfa-3 al FAO);

(e) în cazul transbordării, denumirea navei destinatare.

În cazul navelor destinatare, cu cel puțin 24 de ore înainte de începutul transbordării și la finalul acesteia, comandantul navei de transport destinatare informează autoritățile mozambicane cu privire la cantitățile de ton și specii înrudite cu tonul transbordate pe nava sa și completează și transmite declarația de transbordare autorității mozambicane în termen de 24 de ore.

Operațiunea de transbordare este condiționată de eliberarea unei autorizații prealabile de către Mozambic căpitanului sau agentului acestuia cu cel puțin 24 de ore înainte de notificarea menționată. Operațiunea de transbordare trebuie să se desfășoare într-un port mozambican autorizat în acest sens.

Porturile de pescuit desemnate în care operațiunile de transbordare sunt autorizate în Mozambic sunt Maputo, Beira și Nacala (porturi declarate la IOTC în temeiul rezoluției 10/11, precum și conform cerințelor PSME).

Navele din UE care efectuează debarcări într-un port din Mozambic se angajează să își pună capturile secundare la dispoziția societăților locale de prelucrare, la prețurile de pe piața locală. La cererea societăților de pescuit din UE, autoritățile mozambicane furnizează o listă a societăților locale de prelucrare și datele de contact ale acestora.

Nerespectarea acestor dispoziții atrage aplicarea sancțiunilor în materie prevăzute de legislația Republicii Mozambic.

CAPITOLUL VI

CONTROL

1. Intrarea și ieșirea din zonă

Toate intrările și ieșirile din zona de pescuit a Republicii Mozambic ale unei nave din UE titulare a unei autorizații de pescuit trebuie notificate Republicii Mozambic cu 3 ore înaintea intrării sau a ieșirii.

La notificarea intrării sau ieșirii sale, nava comunică în special:

(i) data, ora și punctul de trecere prevăzute;

(ii) cantitatea din fiecare specie principală deținută la bord, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi;

(iii) cantitatea deținută la bord din fiecare specie a capturilor secundare, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi;

(iv) cantitatea din fiecare specie a capturilor secundare aruncate înapoi în mare, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi.

Această notificare se trasnmite de preferință prin e-mail sau, dacă acest lucru nu este posibil, prin fax, la o adresă de e-mail sau la un număr de telefon sau fax indicat de Mozambic, utilizând în acest scop formularul prevăzut în apendicele 4 la prezenta anexă. Republica Mozambic confirmă imediat primirea notificării prin e-mail sau fax.

Republica Mozambic notifică fără întârziere navelor în cauză și UE orice modificare a adresei de e-mail, a numărului de telefon sau a frecvenței de transmisie.

Navele care sunt depistate în timp ce pescuiesc în zona de pescuit a Republicii Mozambic fără să își fi notificat prezența în prealabil sunt considerate nave care pescuiesc fără autorizație.

Oricărei persoane care nu respectă această dispoziție i se aplică amenzile și sancțiunile prevăzute de legislația mozambicană în domeniul pescuitului.

Declarațiile privind capturile efectuate la intrare/ieșire trebuie păstrate la bord cel puțin un an de la data transmiterii acestora.

2. Declarații periodice privind capturile

Atunci când o navă din UE își desfășoară activitatea în apele Republicii Mozambic, căpitanul unei nave din UE care deține o autorizație de pescuit trebuie să notifice autorității mozambicane, la fiecare trei zile, capturile efectuate în zona de pescuit a Republicii Mozambic. Prima declarație privind capturile se face după cinci zile de la data intrării în zona de pescuit a Republicii Mozambic.

La fiecare cinci zile, atunci când își transmite declarația privind capturile, nava notifică în special:

(i) data, ora și poziția în momentul efectuării declarației;

(ii) cantitatea din fiecare specie principală pescuită și deținută la bord în perioada de cinci zile, identificată prin codul său alfa-3 al FAO și exprimată în kilograme greutate în viu sau, după caz, în număr de indivizi;

(iii) cantitatea din fiecare specie a capturilor secundare deținută la bord în perioada de cinci zile, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi;

(iv) cantitatea din fiecare specie a capturilor secundare aruncate înapoi în mare bord în perioada de cinci zile, identificată prin codul său alfa-3 al FAO, exprimată în kilograme greutate în viu sau, după caz, în număr de indivizi;

(v) modul de prezentare a produselor;

(vi) pentru navele de pescuit ton, cu plasă-pungă:

— numărul de lansări reușite vizând dispozitivele de concentrare a peștilor de la ultima declarație;

— numărul de lansări reușite vizând bancurile libere de pești de la ultima declarație;

— numărul de lansări nereușite;

(vii) pentru navele de pescuit ton, cu paragate:

— numărul de lansări efectuate de la ultima declarație;

— numărul de cârlige utilizate de la ultima declarație.

Această notificare se transmite de preferință prin e-mail sau, dacă acest lucru nu este posibil, prin fax, la o adresă de e-mail sau la un număr de telefon indicat de Mozambic, utilizând în acest scop formularul prevăzut în apendicele 5 la prezenta anexă. Republica Mozambic comunică fără întârziere navelor în cauză și UE orice modificare a adresei de e-mail, a numărului de telefon sau a frecvenței de transmisie.

Navele care sunt depistate în timp ce pescuiesc în zona de pescuit a Republicii Mozambic fără să fi transmis declarația periodică, pe cinci zile, privind capturile sunt considerate nave care pescuiesc fără autorizație. Oricărei persoane care nu respectă această dispoziție i se aplică amenzile și sancțiunile prevăzute de legislația mozambicană în domeniul pescuitului.

Declarațiile periodice privind capturile trebuie păstrate la bord cel puțin timp de un an de la data transmiterii acestora.

3. Inspecția pe mare

Inspecția pe mare în zona Republicii Mozambic a navelor din UE titulare ale unei autorizații de pescuit se efectuează de către nave și inspectori ai Republicii Mozambic care pot fi identificați în mod clar ca fiind însărcinați cu controlul activităților de pescuit.

Înainte de a urca la bord, inspectorii autorizați previn navele din UE cu privire la intenția de a efectua o inspecție. Inspecția este efectuată de inspectori în domeniul pescuitului, care trebuie să facă dovada identității și a calității oficiale de inspectori înainte de efectuarea inspecției.

Inspectorii autorizați petrec la bordul navei din UE numai timpul necesar pentru îndeplinirea sarcinilor legate de inspecție. Aceștia desfășoară inspecția astfel încât impactul asupra navei, asupra activității sale de pescuit și asupra încărcăturii să fie redus la minimum.

La sfârșitul fiecărei inspecții, inspectorii autorizați întocmesc un raport de inspecție. Comandantul navei din UE are dreptul de a introduce comentarii în acest raport de inspecție. Raportul de inspecție se semnează de către inspectorul care l-a întocmit și de către comandantul navei din UE.

Înainte de părăsirea navei, inspectorii autorizați remit o copie a raportului de inspecție comandantului navei din UE. În cazul constatării unei infracțiuni, o copie a notificării infracțiunii trebuie transmisă de asemenea UE, conform dispozițiilor din capitolul VIII.

4. Sesiunea de informare și inspecția premergătoare activității de pescuit

În fiecare an calendaristic și înainte de a se angaja în activități de pescuit, 33 % dintre navele din UE autorizate să pescuiască în apele Republicii Mozambic trebuie să se prezinte într-un port mozambican pentru o sesiune de informare și o inspecție premergătoare activității de pescuit.

Lista navelor desemnate care trebuie inspectate înainte de a se angaja în activitatea de pescuit este comunicată armatorilor de către autoritatea mozambicană, iar o copie a acesteia este transmisă UE. În cazul navelor incluse pe listă, autorizația de pescuit va fi înmânată imediat după inspecția din port.

Armatorul trebuie să informeze autoritatea mozambicană cu 72 de ore înainte în ceea ce privește momentul și portul alese pentru inspecție. Inspecțiile vor avea loc la 24 de ore de la sosirea în portul ales, și anume Maputo, Beira sau Nacala.

Mozambic poate autoriza UE să participe în calitate de observator la inspecția în port.

Comandantul navei din UE le permite inspectorilor mozambicani să își desfășoare activitatea.

La sfârșitul fiecărei inspecții, inspectorul mozambican întocmește un raport de inspecție. Comandantul navei din UE are dreptul de a introduce comentarii în acest raport de inspecție.

Raportul de inspecție se semnează de către inspectorul care l-a întocmit și de către comandantul navei din UE.

La sfârșitul inspecției, inspectorii mozambicani remit o copie a raportului de inspecție comandantului navei din UE. Mozambic transmite UE o copie a raportului de inspecție în termen de opt zile lucrătoare de la inspecție.

5. Inspecția în port în cazul debarcării și al transbordării

Inspecția în porturile Republicii Mozambic a navelor din UE care își debarcă sau își transbordează capturile efectuate în zona mozambicană este realizată de inspectori mozambicani care pot fi identificați în mod clar ca fiind însărcinați cu controlul activităților de pescuit.

Inspectorii trebuie să facă dovada identității și a calității oficiale de inspectori înainte de efectuarea inspecției. Inspectorii mozambicani petrec la bordul navei din UE numai timpul necesar pentru îndeplinirea sarcinilor legate de inspecție și realizează inspecția astfel încât impactul asupra navei, asupra operațiunii de debarcare sau de transbordare și asupra încărcăturii să fie redus la minimum.

La sfârșitul fiecărei inspecții, inspectorii întocmesc un raport de inspecție. Comandantul navei din UE are dreptul de a introduce comentarii în acest raport de inspecție. Raportul de inspecție se semnează de către inspectorul care l-a întocmit și de către comandantul navei din UE.

La sfârșitul inspecției, inspectorii mozambicani remit o copie a raportului de inspecție comandantului navei din UE.

CAPITOLUL VII

SISTEMUL DE MONITORIZARE PRIN SATELIT (VMS)

1. Mesajele de poziție a navelor – sistemul VMS

Navele din UE titulare ale unei autorizații de pescuit trebuie să fie echipate cu un sistem de monitorizare prin satelit (Vessel Monitoring System – VMS), care asigură comunicarea automată și continuă a poziției lor, din oră în oră, către centrul de control al activităților de pescuit (Fisheries Monitoring Center – FMC) al statului lor de pavilion.

Fiecare mesaj de poziție trebuie să conțină:

(a) identificarea navei;

(b) poziția geografică cea mai recentă a navei (longitudine, latitudine), cu o marjă de eroare mai mică de 500 de metri și cu un interval de încredere de 99 %;

(c) data și ora înregistrării poziției;

(d) viteza și cursul navei.

Fiecare mesaj de poziție trebuie să fie configurat conform formatului prevăzut în apendicele 5 la prezenta anexă.

Prima poziție înregistrată după intrarea în zona Republicii Mozambic se identifică prin codul „ENT”. Toate pozițiile subsecvente se identifică prin codul „POS”, cu excepția primei poziții înregistrate după ieșirea din zona Republicii Mozambic, care este identificată prin codul „EXI”. FMC al statului de pavilion asigură prelucrarea automată și, dacă este cazul, transmiterea electronică a mesajelor de poziție. Mesajele de poziție trebuie înregistrate în mod securizat și păstrate timp de trei ani.

2. Transmisiunea de către navă în caz de pană a sistemului VMS

Comandantul trebuie să se asigure că sistemul VMS este pe deplin operațional în orice moment și că mesajele de poziție sunt transmise în mod corect către FMC al statului de pavilion.

Navele din UE cu sisteme VMS defecte nu sunt autorizate să intre în zona de pescuit a Republicii Mozambic.

În cazul unei defecțiuni survenite în timp de nava își desfășoară deja activitatea în zona de pescuit a Republicii Mozambic, sistemul VMS al navei trebuie reparat la sfârșitul ieșirii pe mare sau înlocuit în termen de zece zile. După acest termen, nava respectivă nu mai este autorizată să pescuiască în zona mozambicană.

Navele care pescuiesc în zona mozambicană și care au sistemul VMS defect trebuie să își comunice mesajele de poziție prin e-mail sau prin fax către FMC al statului de pavilion și către cel al Republicii Mozambic cel puțin la fiecare două ore, transmițând toate informațiile obligatorii.

3. Comunicarea securizată a mesajelor de poziție către Mozambic

FMC al statului de pavilion transmite automat mesajele de poziție ale navelor în cauză către FMC al Republicii Mozambic. FMC al statului de pavilion și cel al Republicii Mozambic fac schimb de adrese electronice de contact și se informează reciproc fără întârziere cu privire la orice modificare a acestor adrese.

Transmiterea mesajelor de poziție între FMC al statului de pavilion și cel al Republicii Mozambic se face pe cale electronică printr-un sistem de comunicații securizat.

FMC al Republicii Mozambic informează fără întârziere FMC al statului de pavilion și UE cu privire la orice întrerupere în recepționarea mesajelor de poziție consecutive ale unei nave titulare de autorizație de pescuit câtă vreme nava respectivă nu și-a notificat ieșirea din zonă.

4. Defectări ale sistemului de comunicații

Mozambic asigură compatibilitatea echipamentelor sale electronice cu cele ale FMC al statului de pavilion și informează UE fără întârziere cu privire la orice disfuncții în comunicarea și recepționarea mesajelor de poziție, în vederea găsirii unei soluții tehnice în cel mai scurt timp. Orice eventual litigiu se supune comisiei mixte.

Comandantul este considerat ca fiind responsabil de orice act de manipulare dovedită a sistemului VMS al navei de natură să perturbe funcționarea acestuia sau să falsifice mesajele de poziție. În cazul oricărei infracțiuni se aplică sancțiunile prevăzute de legislația în vigoare a Republicii Mozambic.

5. Revizuirea frecvenței mesajelor de poziție

Pe baza unor elemente întemeiate care urmăresc să facă dovada unei infracțiuni, Mozambic poate solicita FMC al statului de pavilion, cu copie la UE, să reducă intervalul de transmitere a mesajelor de poziție ale unei nave la treizeci de minute pe o perioadă de anchetă determinată. Aceste elemente doveditoare trebuie transmise de Mozambic către FMC al statului de pavilion, precum și către UE. FMC al statului de pavilion transmite fără întârziere Republicii Mozambic mesajele de poziție pe noua frecvență.

FMC al Republicii Mozambic informează imediat centrul de control al statului de pavilion și Comisia Europeană cu privire la încheierea procedurii de inspecție.

La sfârșitul perioadei de anchetă determinate, Mozambic informează FMC al statului de pavilion și UE cu privire la eventualele măsuri de monitorizare care se impun.

CAPITOLUL VIII

INFRACȚIUNI

Nerespectarea oricărei dispoziții a protocolului, a măsurilor de gestionare și conservare a resurselor marine vii sau a legislației Republicii Mozambic în domeniul pescuitului poate fi sancționată cu amendă sau prin suspendarea, revocarea ori refuzul reînnoirii autorizației de pescuit a navei.

1. Regimul aplicabil infracțiunilor

Orice infracțiune săvârșită în zona de pescuit a Republicii Mozambic de către o navă din UE titulară a unei autorizații de pescuit în conformitate cu dispozițiile prezentei anexe trebuie să fie menționată într-un raport (de inspecție).

În cazul unei inspecții la bord, semnarea raportului de inspecție de către comandant nu aduce atingere dreptului armatorului de a se apăra în ceea ce privește infracțiunea constatată. În cazul în care comandantul refuză să semneze raportul de inspecție, acesta consemnează în respectivul raport de inspecție motivele refuzului său cu mențiunea „refuză să semneze” (în engleză „refusal to sign”).

În cazul oricărei nerespectări a dispozițiilor aplicabile în zona de pescuit a Republicii Mozambic de către o navă din UE titulară a unei autorizații de pescuit, notificarea infracțiunii constatate și sancțiunile aferente impuse căpitanului sau societății de pescuit se transmit direct armatorilor conform procedurilor prevăzute de legislația mozambicană în domeniul pescuitului. O copie a notificării trebuie transmisă statului de pavilion al navei și UE în termen de 72 de ore.

2. Reținerea unei nave

Dacă, în cazul infracțiunii contstatate, legislația mozambicană în vigoare prevede aceasta, orice navă din UE care a săvârșit infracțiunea poate fi obligată să își înceteze activitatea de pescuit și, în cazul în care nava se află pe mare, să revină într-un port din Mozambic.

Mozambic notifică UE, în termen de 24 de ore, orice reținere a unei nave din UE titulară a unei autorizații de pescuit. Notificarea va indica motivele arestării și/sau reținerii navei.

Înainte de a se lua orice măsură împotriva navei, a comandantului, a echipajului sau a încărcăturii, cu excepția măsurilor menite să conserve probele, Mozambic desemnează un anchetator și organizează, la cererea UE, în termen de o zi lucrătoare după notificarea reținerii navei, o reuniune de informare pentru clarificarea faptelor care au condus la reținerea navei și pentru explicarea măsurilor subsecvente care ar putea fi luate. La această reuniune de informare poate participa un reprezentant al statului de pavilion al navei și un reprezentant al armatorului navei.

3. Sancțiuni aplicabile infracțiunilor – procedura de conciliere

Sancțiunea aplicabilă în infracțiunii constatate se determină de către Mozambic în conformitate cu dispozițiile legislației naționale în vigoare.

În situația în care armatorul nu acceptă amenzile, înainte de demararea procedurilor juridice, se urmează o procedură de conciliere între autoritățile mozambicane și nava din UE în vederea soluționării amiabile a chestiunii. La respectiva procedură de conciliere poate participa un reprezentant al statului de pavilion al navei. Procedura de conciliere se încheie în cel mult 72 de ore de la notificarea reținerii navei.

4. Procedura judiciară – garanția bancară

Dacă procedura de conciliere menționată anterior eșuează, iar infracțiunea se judecă în fața instanței judiciare competente, armatorul navei care a săvârșit infracțiunea respectivă consemnează o garanție bancară la o bancă desemnată de Mozambic, a cărei valoare, stabilită de Mozambic, acoperă costurile legate de reținerea navei, amenda estimată și eventualele despăgubiri. Garanția bancară este blocată până la încheierea procedurii judiciare.

Garanția bancară se deblochează și se rambursează armatorului fără întârziere după pronunțarea hotărârii:

(a) integral, dacă nu s-a impus nicio sancțiune;

(b) în limita soldului restant, dacă sancțiunea constă într-o amendă mai mică decât valoarea garanției bancare.

Mozambic informează UE cu privire la rezultatele procedurii judiciare în termen de opt zile de la pronunțarea hotărârii.

5. Eliberarea navei și a echipajului

Nava și echipajul acesteia sunt autorizați să părăsească portul după executarea sancțiunii în cadrul unei proceduri de conciliere sau după constituirea garanției bancare.

CAPITOLUL IX

ÎMBARCAREA MARINARILOR

1. Numărul de marinari care trebuie îmbarcați

Pe durata activităților lor în zona de pescuit a Republicii Mozambic, navele de pescuit oceanic de ton cu plasă-pungă din UE trebuie să îmbarce cel puțin doi marinari mozambicani calificați per navă. Navele cu paragate trebuie să îmbarce cel puțin un marinar mozambican calificat per navă.

Armatorii navelor din UE fac toate eforturile pentru a îmbarca mai mulți marinari din Mozambic.

Atunci când, din orice motiv, nu se iau la bord marinari mozambicani, armatorii navelor din UE sunt obligați să plătească o sumă forfetară egală cu cifra obținută prin înmulțirea numărului de zile în care nava și-a desfășurat activitatea în zona de pescuit a Republicii Mozambic cu diurna, fixată la 30 EUR pe zi per marinar și per navă. Suma forfetară se plătește autorităților Republicii Mozambic până cel târziu la data de 31 decembrie a aceluiași an.

Această sumă este utilizată pentru formarea marinarilor/pescarilor din Mozambic și se plătește într-un cont indicat de autoritățile din Mozambic.

2. Libera alegere a marinarilor

Mozambic are o listă a marinarilor calificați pentru a fi îmbarcați pe navele din UE.

Armatorul (sau agentul acestuia) alege în mod liber de pe această listă marinarii care urmează să fie îmbarcați și notifică Republicii Mozambic includerea acestora în echipaj.

3. Contractele marinarilor

Contractul de muncă este întocmit de armator sau de agentul acestuia și de marinar, reprezentat eventual de sindicatul său, în colaborare cu Republica Mozambic. Acest contract prevede în special data și portul de îmbarcare.

Aceste contracte garantează marinarilor accesul la regimul de asigurări sociale aplicabil în Mozambic, care include asigurarea de viață, de boală și de accident.

O copie a contractului se înmânează părților semnatare.

Drepturile fundamentale la muncă enunțate în declarația Organizației Internaționale a Muncii (OIM) sunt recunoscute pentru marinarii mozambicani. Aceasta se referă în special la libertatea de asociere și recunoașterea efectivă a dreptului la negocieri colective, precum și la eliminarea discriminării în ceea ce privește încadrarea în muncă și profesia.

4. Salariile marinarilor

Salariile marinarilor mozambicani sunt plătite de armator. Salariul se stabilește înainte de eliberarea autorizației de pescuit, de comun acord între armator și agentul acestuia din Mozambic.

Salariul nu poate fi mai mic decât salariul echipajelor navelor naționale și nici decât nivelul stabilit de OIM.

5. Obligațiile marinarilor

Marinarul trebuie să se prezinte la comandantul navei la care a fost repartizat în preziua datei de îmbarcare menționate în contractul său. Comandantul îl informează pe marinar cu privire la data și ora îmbarcării. În cazul în care marinarul renunță sau nu se prezintă la data și ora prevăzute pentru îmbarcare, contractul marinarului este considerat nul și neavenit, iar armatorul este scutit în mod automat de obligația de a-l lua la bord. În acest caz, armatorului nu i se aplică nicio sancțiune financiare sau de plată a unei despăgubiri.

CAPITOLUL X

1. Observarea activităților de pescuit

Toate navele din UE care dețin o autorizație de pescuit în Mozambic contribuie cu 300 EUR la programul de observare a activităților de pescuit, sumă care trebuie plătită în contul desemnat al autorității competente la momentul solicitării autorizației de pescuit. Aceste fonduri se utilizează pentru acoperirea cheltuielilor administrative și de gestionare aferente programului de observare.

Acest program de observare respectă dispozițiile prevăzute în rezoluțiile adoptate de IOTC (Comisia Tonului din Oceanul Indian).

2. Navele și observatorii desemnați

Mozambic întocmește o listă a navelor care trebuie să îmbarce un observator. Această listă este ținută la zi și este înaintată Comisiei Europene imediat după ce a fost întocmită.

Autoritățile din Mozambic informează armatorii în cauză cu privire la numele observatorilor desemnați să fie luați la bordul navei lor cu cel puțin 15 zile înainte de data prevăzută de îmbarcare a observatorului.

Durata șederii la bord a observatorilor nu poate depăși intervalul necesar pentru îndeplinirea sarcinilor lor.

3. Salariul observatorului

Salariul observatorului și contribuția sa la sistemul de asigurări sociale sunt suportate de autoritățile mozambicane.

4. Condiții de îmbarcare

Condițiile de îmbarcare a observatorului, în special durata șederii la bord, sunt stabilite de comun acord între armator sau agentul acestuia și Mozambic.

La bord, observatorul trebuie tratat ca un ofițer. Primirea la bord a observatorului ține seama însă de structura tehnică a navei.

Cheltuielile cu cazarea și hrana observatorului aflat la bord sunt suportate de armator.

Comandantul ia toate măsurile care țin de responsabilitatea sa pentru a asigura securitatea fizică și morală a observatorului.

Observatorului trebuie să i se pună la dispoziție toate facilitățile necesare pentru îndeplinirea atribuțiilor sale. Observatorul trebuie să aibă acces la mijloacele de comunicare, la orice document de la bord, la documentele legate de activitățile de pescuit ale navei, în special la jurnalul de pescuit și la jurnalul de navigație, precum și la părțile navei legate direct de sarcinile sale.

5. Îmbarcarea și debarcarea observatorului

Observatorul este îmbarcat într-un port ales de armator.

Armatorul sau reprezentantul acestuia notifică Republicii Mozambic, cu 10 zile înainte de îmbarcare, data, ora și portul de îmbarcare a observatorului. Atunci când observatorul este îmbarcat într-o țară străină, cheltuielile de călătorie ale acestuia până în portul de îmbarcare sunt suportate de armator.

În cazul în care observatorul nu se prezintă pentru îmbarcare în termen de 12 ore de la data și ora prevăzute, armatorul este scutit în mod automat de obligația de a permite îmbarcarea observatorului respectiv.

Armatorul este liber să părăsească portul și să înceapă operațiunile de pescuit.

Atunci când observatorul nu este debarcat într-un port din Mozambic, armatorul suportă cheltuielile cu cazarea și hrana pe perioada în care observatorul așteaptă zborul de întoarcere.

6. Obligațiile observatorului

Pe toată durata șederii sale la bord, un observator:

(a) ia toate măsurile corespunzătoare pentru a nu întrerupe sau împiedica operațiunile de pescuit;

(b) respectă bunurile și echipamentele aflate la bord;

(c) respectă confidențialitatea tuturor documentelor aparținând navei.

Observatorii își comunică observațiile prin radio, fax sau e-mail, cel puțin o dată pe săptămână în timp ce nava pescuiește în zona de pescuit a Republicii Mozambic, inclusiv cantitatea de capturi principale și secundare de la bord și alte elemente solicitate de autoritate.

7. Raportul observatorului

Înainte de a părăsi nava, observatorul prezintă comandantului navei un raport cuprinzând observațiile sale. Comandantul navei are dreptul de a introduce comentarii în raportul observatorului. Raportul se semnează de către observator și de către comandant. Comandantul primește o copie a raportului observatorului.

Observatorul își transmite raportul republicii Mozambic, care transmite o copie UE în termen de 15 zile lucrătoare de la debarcarea observatorului.

APENDICE LA PREZENTA ANEXĂ

1. Apendicele 1 – Formular de cerere de autorizație de pescuit

2. Apendicele 2 – Fișe tehnice

3. Apendicele 3 – Jurnal de pescuit

4. Apendicele 4 – Formular de notificare a intrării/ieșirii

5. Apendicele 5 – Formatul mesajului de poziție de la VMS

Apendicele 1

FORMULAR DE CERERE DE AUTORIZAȚIE DE PESCUIT

Apendicele 2

FIȘE TEHNICE







FIȘĂ: NAVE DE PESCUIT TON CU PLASĂ-PUNGĂ ȘI NAVE DE PESCUIT CU PARAGATE PLUTITOARE Zonă de pescuit: Peste 12 mile marine față de liniile de bază Coordonate geografice: a se vedea tabelul de mai jos Unelte autorizate: Plasă-pungă Paragat plutitor Capturi secundare: Conformitate cu Rezoluțiile IOTC Tonaj autorizat/Taxe: Numărul de nave autorizate să pescuiască nave de pescuit oceanic de ton cu plasă-pungă: 43 nave de pescuit cu paragate plutitoare: 32 Taxa anticipată anuală: 5 100 EUR pentru o navă de pescuit oceanic de ton cu plasă-pungă, pentru o captură de 146 de tone din specii de pești mari migratori și specii conexe 4 100 EUR pentru o navă de pescuit cu paragate plutitoare > 250 TB, pentru o captură de 118 tone din specii de pești mari migratori și specii conexe 2 500 EUR pentru o navă de pescuit cu paragate plutitoare < 250 TB, pentru o captură de 72 tone din specii de pești mari migratori și specii conexe Taxă suplimentară: 35 EUR pe tonă capturată Marinarii cetățeni ai Republicii Mozambic 30 EUR pentru un marinar, pentru o navă și pentru o zi în caz de neîmbarcare Observatori (contribuția la programul de observare a activităților de pescuit) 300 EUR pe an, pentru o navă

▼C1







Coordonate geografice: PUNCT NR. LATITUDINE LAT ÎN GRADE, MINUTE ȘI SECUNDE (Latitudine sudică) LONGITUDINE LONG ÎN GRADE, MINUTE ȘI SECUNDE (Longitudine estică) 1 – 10,46944444 10° 28′ 10.000″ S 40,43777778 40° 26′ 16.000″ E 2 – 10,41638889 10° 24′ 59.000″ S 40,49194444 40° 29′ 31.000″ E 3 – 10,31444444 10° 18′ 52.000″ S 40,66777778 40° 40′ 04.000″ E 4 – 10,09277778 10° 05′ 34.000″ S 41,03305556 41° 01′ 59.000″ E 5 – 10,09277778 10° 05′ 34.000″ S 42,15693917 42° 09′ 24.981″ E 6 – 10,09277778 10° 05′ 34.000″ S 42,15693917 42° 09′ 24.981″ E 7 – 10,09277778 10° 05′ 34.000″ S 42,21689500 42° 13′ 00.822″ E 8 – 10,12710556 10° 07′ 37.580″ S 42,20790500 42° 12′ 28.458″ E 9 – 10,13310250 10° 07′ 59.169″ S 42,20633528 42° 12′ 22.807″ E 10 – 10,16656333 10° 09′ 59.628″ S 42,19775861 42° 11′ 51.931″ E 11 – 10,19950667 10° 11′ 58.224″ S 42,18962222 42° 11′ 22.640″ E 12 – 10,21023611 10° 12′ 36.850″ S 42,18703944 42° 11′ 13.342″ E 13 – 10,31172833 10° 18′ 42.222″ S 42,16274667 42° 09′ 45.888″ E 14 – 10,36773083 10° 22′ 03.831″ S 42,14933500 42° 08′ 57.606″ E 15 – 10,38388861 10° 23′ 01.999″ S 42,14550806 42° 08′ 43.829″ E 16 – 10,41273611 10° 24′ 45.850″ S 42,13887861 42° 08′ 19.963″ E 17 – 10,44124750 10° 26′ 28.491″ S 42,13259028 42° 07′ 57.325″ E 18 – 10,45759944 10° 27′ 27.358″ S 42,12910250 42° 07′ 44.769″ E 19 – 10,49183639 10° 29′ 30.611″ S 42,12188917 42° 07′ 18.801″ E 20 – 10,50810333 10° 30′ 29.172″ S 42,11841722 42° 07′ 06.302″ E 21 – 10,52127139 10° 31′ 16.577″ S 42,11554250 42° 06′ 55.953″ E 22 – 10,54227250 10° 32′ 32.181″ S 42,11090722 42° 06′ 39.266″ E 23 – 10,55342806 10° 33′ 12.341″ S 42,10846611 42° 06′ 30.478″ E 24 – 10,57999750 10° 34′ 47.991″ S 42,10282694 42° 06′ 10.177″ E 25 – 10,60631139 10° 36′ 22.721″ S 42,09748194 42° 05′ 50.935″ E 26 – 10,63237861 10° 37′ 56.563″ S 42,09242444 42° 05′ 32.728″ E 27 – 10,65820361 10° 39′ 29.533″ S 42,08764972 42° 05′ 15.539″ E 28 – 10,68379750 10° 41′ 01.671″ S 42,08315167 42° 04′ 59.346″ E 29 – 10,69226694 10° 41′ 32.161″ S 42,08171194 42° 04′ 54.163″ E 30 – 10,73608056 10° 44′ 09.890″ S 42,07433917 42° 04′ 27.621″ E 31 – 10,75470389 10° 45′ 16.934″ S 42,07114111 42° 04′ 16.108″ E 32 – 10,77944806 10° 46′ 46.013″ S 42,06669667 42° 04′ 00.108″ E 33 – 10,80390806 10° 48′ 14.069″ S 42,06207694 42° 03′ 43.477″ E 34 – 10,82809750 10° 49′ 41.151″ S 42,05728917 42° 03′ 26.241″ E 35 – 10,85201861 10° 51′ 07.267″ S 42,05233250 42° 03′ 08.397″ E 36 – 10,87568250 10° 52′ 32.457″ S 42,04721000 42° 02′ 49.956″ E 37 – 10,89909361 10° 53′ 56.737″ S 42,04192556 42° 02′ 30.932″ E 38 – 10,92225889 10° 55′ 20.132″ S 42,03647944 42° 02′ 11.326″ E 39 – 10,94518694 10° 56′ 42.673″ S 42,03087417 42° 01′ 51.147″ E 40 – 10,96788000 10° 58′ 04.368″ S 42,02511361 42° 01′ 30.409″ E 41 – 10,99034750 10° 59′ 25.251″ S 42,01919833 42° 01′ 09.114″ E 42 – 11,01259583 11° 00′ 45.345″ S 42,01312778 42° 00′ 47.260″ E 43 – 11,03462694 11° 02′ 04.657″ S 42,00690694 42° 00′ 24.865″ E 44 – 11,05645028 11° 03′ 23.221″ S 42,00053583 42° 00′ 01.929″ E 45 – 11,07807250 11° 04′ 41.061″ S 41,99401611 41° 59′ 38.458″ E 46 – 11,09949333 11° 05′ 58.176″ S 41,98734833 41° 59′ 14.454″ E 47 – 11,12072167 11° 07′ 14.598″ S 41,98053250 41° 58′ 49.917″ E 48 – 11,14176222 11° 08′ 30.344″ S 41,97357278 41° 58′ 24.862″ E 49 – 11,15162444 11° 09′ 05.848″ S 41,97023778 41° 58′ 12.856″ E 50 – 11,17495139 11° 10′ 29.825″ S 41,96229667 41° 57′ 44.268″ E 51 – 11,18981944 11° 11′ 23.350″ S 41,95728639 41° 57′ 26.231″ E 52 – 11,21052444 11° 12′ 37.888″ S 41,95048167 41° 57′ 01.734″ E 53 – 11,23117722 11° 13′ 52.238″ S 41,94389694 41° 56′ 38.029″ E 54 – 11,25177972 11° 15′ 06.407″ S 41,93752333 41° 56′ 15.084″ E 55 – 11,27233611 11° 16′ 20.410″ S 41,93136333 41° 55′ 52.908″ E 56 – 11,29285139 11° 17′ 34.265″ S 41,92541194 41° 55′ 31.483″ E 57 – 11,31332528 11° 18′ 47.971″ S 41,91966722 41° 55′ 10.802″ E 58 – 11,33376417 11° 20′ 01.551″ S 41,91412444 41° 54′ 50.848″ E 59 – 11,35417083 11° 21′ 15.015″ S 41,90878167 41° 54′ 31.614″ E 60 – 11,37454722 11° 22′ 28.370″ S 41,90364111 41° 54′ 13.108″ E 61 – 11,39489528 11° 23′ 41.623″ S 41,89869583 41° 53′ 55.305″ E 62 – 11,41522000 11° 24′ 54.792″ S 41,89394389 41° 53′ 38.198″ E 63 – 11,43552528 11° 26′ 07.891″ S 41,88938722 41° 53′ 21.794″ E 64 – 11,45581389 11° 27′ 20.930″ S 41,88501917 41° 53′ 06.069″ E 65 – 11,47608528 11° 28′ 33.907″ S 41,88084417 41° 52′ 51.039″ E 66 – 11,49634861 11° 29′ 46.855″ S 41,87685333 41° 52′ 36.672″ E 67 – 11,51660167 11° 30′ 59.766″ S 41,87305139 41° 52′ 22.985″ E 68 – 11,53684861 11° 32′ 12.655″ S 41,86943556 41° 52′ 09.968″ E 69 – 11,55709639 11° 33′ 25.547″ S 41,86600417 41° 51′ 57.615″ E 70 – 11,57734278 11° 34′ 38.434″ S 41,86275444 41° 51′ 45.916″ E 71 – 11,59759444 11° 35′ 51.340″ S 41,85968889 41° 51′ 34.880″ E 72 – 11,61785306 11° 37′ 04.271″ S 41,85680306 41° 51′ 24.491″ E 73 – 11,63812167 11° 38′ 17.238″ S 41,85409917 41° 51′ 14.757″ E 74 – 11,65840417 11° 39′ 30.255″ S 41,85157472 41° 51′ 05.669″ E 75 – 11,67858306 11° 40′ 42.899″ S 41,84924583 41° 50′ 57.285″ E 76 – 11,67870056 11° 40′ 43.322″ S 41,84923250 41° 50′ 57.237″ E 77 – 11,69901750 11° 41′ 56.463″ S 41,84706750 41° 50′ 49.443″ E 78 – 11,71935750 11° 43′ 09.687″ S 41,84508222 41° 50′ 42.296″ E 79 – 11,73972250 11° 44′ 23.001″ S 41,84327667 41° 50′ 35.796″ E 80 – 11,76011667 11° 45′ 36.420″ S 41,84165083 41° 50′ 29.943″ E 81 – 11,78054278 11° 46′ 49.954″ S 41,84020222 41° 50′ 24.728″ E 82 – 11,80100500 11° 48′ 03.618″ S 41,83893333 41° 50′ 20.160″ E 83 – 11,82150306 11° 49′ 17.411″ S 41,83784639 41° 50′ 16.247″ E 84 – 11,82326639 11° 49′ 23.759″ S 41,83776111 41° 50′ 15.940″ E 85 – 11,84239361 11° 50′ 32.617″ S 41,83684472 41° 50′ 12.641″ E 86 – 11,84811639 11° 50′ 53.219″ S 41,83656861 41° 50′ 11.647″ E 87 – 11,86264306 11° 51′ 45.515″ S 41,83591944 41° 50′ 09.310″ E 88 – 11,88329583 11° 52′ 59.865″ S 41,83514917 41° 50′ 06.537″ E 89 – 11,88944250 11° 53′ 21.993″ S 41,83495611 41° 50′ 05.842″ E 90 – 11,90391833 11° 54′ 14.106″ S 41,83565222 41° 50′ 08.348″ E 91 – 11,92451917 11° 55′ 28.269″ S 41,83679972 41° 50′ 12.479″ E 92 – 11,94513194 11° 56′ 42.475″ S 41,83812944 41° 50′ 17.266″ E 93 – 11,96575833 11° 57′ 56.730″ S 41,83964528 41° 50′ 22.723″ E 94 – 11,98640306 11° 59′ 11.051″ S 41,84134750 41° 50′ 28.851″ E 95 – 12,00706833 12° 00′ 25.446″ S 41,84323389 41° 50′ 35.642″ E 96 – 12,02776083 12° 01′ 39.939″ S 41,84530917 41° 50′ 43.113″ E 97 – 12,04847833 12° 02′ 54.522″ S 41,84757500 41° 50′ 51.270″ E 98 – 12,06922722 12° 04′ 09.218″ S 41,85002972 41° 51′ 00.107″ E 99 – 12,09000972 12° 05′ 24.035″ S 41,85267528 41° 51′ 09.631″ E 100 – 12,11082833 12° 06′ 38.982″ S 41,85551389 41° 51′ 19.850″ E 101 – 12,13168722 12° 07′ 54.074″ S 41,85854583 41° 51′ 30.765″ E 102 – 12,15259111 12° 09′ 09.328″ S 41,86177528 41° 51′ 42.391″ E 103 – 12,17354167 12° 10′ 24.750″ S 41,86520222 41° 51′ 54.728″ E 104 – 12,19454361 12° 11′ 40.357″ S 41,86883139 41° 52′ 07.793″ E 105 – 12,21559694 12° 12′ 56.149″ S 41,87266056 41° 52′ 21.578″ E 106 – 12,23671028 12° 14′ 12.157″ S 41,87669611 41° 52′ 36.106″ E 107 – 12,25788167 12° 15′ 28.374″ S 41,88093861 41° 52′ 51.379″ E 108 – 12,27911750 12° 16′ 44.823″ S 41,88538972 41° 53′ 07.403″ E 109 – 12,30042250 12° 18′ 01.521″ S 41,89005417 41° 53′ 24.195″ E 110 – 12,32179611 12° 19′ 18.466″ S 41,89493417 41° 53′ 41.763″ E 111 – 12,34324750 12° 20′ 35.691″ S 41,90003222 41° 54′ 00.116″ E 112 – 12,36477444 12° 21′ 53.188″ S 41,90535028 41° 54′ 19.261″ E 113 – 12,38638583 12° 23′ 10.989″ S 41,91089500 41° 54′ 39.222″ E 114 – 12,40808139 12° 24′ 29.093″ S 41,91666667 41° 55′ 00.000″ E 115 – 12,42986778 12° 25′ 47.524″ S 41,92267194 41° 55′ 21.619″ E 116 – 12,43369056 12° 26′ 01.286″ S 41,92374778 41° 55′ 25.492″ E 117 – 12,45688083 12° 27′ 24.771″ S 41,93028972 41° 55′ 49.043″ E 118 – 12,48502083 12° 29′ 06.075″ S 41,93823083 41° 56′ 17.631″ E 119 – 12,49624194 12° 29′ 46.471″ S 41,94142444 41° 56′ 29.128″ E 120 – 12,51871389 12° 31′ 07.370″ S 41,94798417 41° 56′ 52.743″ E 121 – 12,54131583 12° 32′ 28.737″ S 41,95480028 41° 57′ 17.281″ E 122 – 12,56405278 12° 33′ 50.590″ S 41,96187667 41° 57′ 42.756″ E 123 – 12,58692444 12° 35′ 12.928″ S 41,96922278 41° 58′ 09.202″ E 124 – 12,60993972 12° 36′ 35.783″ S 41,97684028 41° 58′ 36.625″ E 125 – 12,63310278 12° 37′ 59.170″ S 41,98473667 41° 59′ 05.052″ E 126 – 12,65641778 12° 39′ 23.104″ S 41,99291583 41° 59′ 34.497″ E 127 – 12,67989194 12° 40′ 47.611″ S 42,00138917 42° 00′ 05.001″ E 128 – 12,70352694 12° 42′ 12.697″ S 42,01015667 42° 00′ 36.564″ E 129 – 12,72732972 12° 43′ 38.387″ S 42,01923194 42° 01′ 09.235″ E 130 – 12,75130639 12° 45′ 04.703″ S 42,02861694 42° 01′ 43.021″ E 131 – 12,77546139 12° 46′ 31.661″ S 42,03832333 42° 02′ 17.964″ E 132 – 12,78370944 12° 47′ 01.354″ S 42,04169417 42° 02′ 30.099″ E 133 – 12,79827639 12° 47′ 53.795″ S 42,04767472 42° 02′ 51.629″ E 134 – 12,80924778 12° 48′ 33.292″ S 42,05215306 42° 03′ 07.751″ E 135 – 12,83401000 12° 50′ 02.436″ S 42,06207944 42° 03′ 43.486″ E 136 – 12,85914861 12° 51′ 32.935″ S 42,07190000 42° 04′ 18.840″ E 137 – 12,88467028 12° 53′ 04.813″ S 42,08161306 42° 04′ 53.807″ E 138 – 12,91058583 12° 54′ 38.109″ S 42,09121833 42° 05′ 28.386″ E 139 – 12,93690861 12° 56′ 12.871″ S 42,10071139 42° 06′ 02.561″ E 140 – 12,96364694 12° 57′ 49.129″ S 42,11008972 42° 06′ 36.323″ E 141 – 12,99081611 12° 59′ 26.938″ S 42,11935139 42° 07′ 09.665″ E 142 – 12,99773556 12° 59′ 51.848″ S 42,12166667 42° 07′ 18.000″ E 143 – 13,06305222 13° 03′ 46.988″ S 42,14345778 42° 08′ 36.448″ E 144 – 13,49294833 13° 29′ 34.614″ S 42,33850444 42° 20′ 18.616″ E 145 – 13,51596194 13° 30′ 57.463″ S 42,35528722 42° 21′ 19.034″ E 146 – 13,54042972 13° 32′ 25.547″ S 42,37281556 42° 22′ 22.136″ E 147 – 13,56516306 13° 33′ 54.587″ S 42,39021361 42° 23′ 24.769″ E 148 – 13,59017083 13° 35′ 24.615″ S 42,40747917 42° 24′ 26.925″ E 149 – 13,61487917 13° 36′ 53.565″ S 42,42422833 42° 25′ 27.222″ E 150 – 13,84526472 13° 50′ 42.953″ S 42,57916306 42° 34′ 44.987″ E 151 – 13,86822139 13° 52′ 05.597″ S 42,59474444 42° 35′ 41.080″ E 152 – 13,89613833 13° 53′ 46.098″ S 42,61402444 42° 36′ 50.488″ E 153 – 13,92417472 13° 55′ 27.029″ S 42,63376278 42° 38′ 01.546″ E 154 – 13,95233694 13° 57′ 08.413″ S 42,65396806 42° 39′ 14.285″ E 155 – 13,98062972 13° 58′ 50.267″ S 42,67464944 42° 40′ 28.738″ E 156 – 14,00905472 14° 00′ 32.597″ S 42,69582500 42° 41′ 44.970″ E 157 – 14,03762111 14° 02′ 15.436″ S 42,71750361 42° 43′ 03.013″ E 158 – 14,05400306 14° 03′ 14.411″ S 42,73011583 42° 43′ 48.417″ E 159 – 14,14823389 14° 08′ 53.642″ S 42,80309722 42° 48′ 11.150″ E 160 – 14,15231444 14° 09′ 08.332″ S 42,80625722 42° 48′ 22.526″ E 161 – 14,18301639 14° 10′ 58.859″ S 42,82977944 42° 49′ 47.206″ E 162 – 14,21434722 14° 12′ 51.650″ S 42,85335806 42° 51′ 12.089″ E 163 – 14,24632861 14° 14′ 46.783″ S 42,87699722 42° 52′ 37.190″ E 164 – 14,27897806 14° 16′ 44.321″ S 42,90069694 42° 54′ 02.509″ E 165 – 14,31231444 14° 18′ 44.332″ S 42,92445972 42° 55′ 28.055″ E 166 – 14,34636194 14° 20′ 46.903″ S 42,94828750 42° 56′ 53.835″ E 167 – 14,38114194 14° 22′ 52.111″ S 42,97218278 42° 58′ 19.858″ E 168 – 14,41184056 14° 24′ 42.626″ S 42,99288667 42° 59′ 34.392″ E 169 – 14,42729390 14° 25′ 38.258″ S 43,02429793 43° 01′ 27.472″ E 170 – 14,71757790 14° 43′ 03.280″ S 42,84175093 42° 50′ 30.303″ E 171 – 15,24873190 15° 14′ 55.438″ S 42,57367993 42° 34′ 25.247″ E 172 – 15,35883890 15° 21′ 31.820″ S 42,52400093 42° 31′ 26.403″ E 173 – 15,40079590 15° 24′ 02.865″ S 42,47546793 42° 28′ 31.684″ E 174 – 15,67631790 15° 40′ 34.744″ S 42,16577593 42° 09′ 56.793″ E 175 – 15,89294390 15° 53′ 34.598″ S 41,92722893 41° 55′ 38.024″ E 176 – 16,19500890 16° 11′ 42.032″ S 41,68920793 41° 41′ 21.148″ E 177 – 16,53923290 16° 32′ 21.238″ S 41,41631893 41° 24′ 58.748″ E 178 – 17,04432890 17° 02′ 39.584″ S 41,27318693 41° 16′ 23.472″ E 179 – 17,40353490 17° 24′ 12.725″ S 41,17071993 41° 10′ 14.591″ E 180 – 17,83734890 17° 50′ 14.456″ S 41,06789493 41° 04′ 04.421″ E 181 – 18,25089090 18° 15′ 03.207″ S 41,00661293 41° 00′ 23.806″ E 182 – 18,46797190 18° 28′ 04.698″ S 40,98888393 40° 59′ 19.982″ E 183 – 18,72085890 18° 43′ 15.090″ S 40,96804393 40° 58′ 04.958″ E 184 – 18,99704790 18° 59′ 49.372″ S 40,94406393 40° 56′ 38.640″ E 185 – 19,07889290 19° 04′ 44.014″ S 40,94491793 40° 56′ 41.704″ E 186 – 19,12114290 19° 07′ 16.114″ S 40,49821793 40° 29′ 53.584″ E 187 – 19,14275890 19° 08′ 33.932″ S 40,33221493 40° 19′ 55.973″ E 188 – 19,15014390 19° 09′ 00.158″ S 40,27538093 40° 16′ 31.371″ E 189 – 19,21233290 19° 12′ 44.398″ S 39,91531093 39° 54′ 55.119″ E 190 – 19,22234390 19° 13′ 20.438″ S 39,85706493 39° 51′ 25.433″ E 191 – 19,24453990 19° 14′ 40.343″ S 39,74102293 39° 44′ 27.682″ E 192 – 19,42185090 19° 25′ 18.663″ S 38,79469793 38° 47′ 40.912″ E 193 – 19,43315890 19° 25′ 59.372″ S 38,73342293 38° 44′ 00.322″ E 194 – 19,43614990 19° 26′ 10.139″ S 38,72930293 38° 43′ 45.490″ E 195 – 19,59229190 19° 35′ 32.250″ S 38,52460493 38° 31′ 28.577″ E 196 – 19,62519790 19° 37′ 30.712″ S 38,48408693 38° 29′ 02.712″ E 197 – 19,70593190 19° 42′ 21.354″ S 38,38511393 38° 23′ 06.410″ E 198 – 19,71590490 19° 42′ 57.257″ S 38,37292393 38° 22′ 22.526″ E 199 – 19,73360590 19° 44′ 00.981″ S 38,35152793 38° 21′ 05.500″ E 200 – 20,02869690 20° 01′ 43.308″ S 38,08570893 38° 05′ 08.552″ E 201 – 20,08653590 20° 05′ 11.529″ S 38,03375393 38° 02′ 01.514″ E 202 – 20,12934190 20° 07′ 45.630″ S 37,99523693 37° 59′ 42.852″ E 203 – 20,64126890 20° 38′ 28.568″ S 37,55384993 37° 33′ 13.859″ E 204 – 21,43417090 21° 26′ 03.015″ S 37,57989693 37° 34′ 47.628″ E 205 – 21,45378690 21° 27′ 13.532″ S 37,58070393 37° 34′ 50.534″ E 206 – 21,55561690 21° 33′ 20.220″ S 37,58479793 37° 35′ 05.272″ E 207 – 21,56295890 21° 33′ 46.652″ S 37,58512593 37° 35′ 06.453″ E 208 – 21,56440490 21° 33′ 51.857″ S 37,58523893 37° 35′ 06.860″ E 209 – 21,71008990 21° 42′ 36.323″ S 37,59760393 37° 35′ 51.374″ E 210 – 21,76500590 21° 45′ 54.021″ S 37,60234793 37° 36′ 08.452″ E 211 – 21,88639090 21° 53′ 11.007″ S 37,62820393 37° 37′ 41.534″ E 212 – 22,15843990 22° 09′ 30.383″ S 37,68024293 37° 40′ 48.874″ E 213 – 22,26569290 22° 15′ 56.494″ S 37,70086293 37° 42′ 03.106″ E 214 – 22,32541091 22° 19′ 31.479″ S 37,71493593 37° 42′ 53.769″ E 215 – 22,32902991 22° 19′ 44.507″ S 37,71581693 37° 42′ 56.940″ E 216 – 22,42410991 22° 25′ 26.795″ S 37,73891793 37° 44′ 20.104″ E 217 – 23,20135991 23° 12′ 04.895″ S 37,98768893 37° 59′ 15.680″ E 218 – 23,31436991 23° 18′ 51.731″ S 38,02801293 38° 01′ 40.846″ E 219 – 23,38419191 23° 23′ 03.090″ S 38,05293993 38° 03′ 10.583″ E 220 – 23,45079691 23° 27′ 02.868″ S 38,07776993 38° 04′ 39.971″ E 221 – 23,89896091 23° 53′ 56.259″ S 38,24723093 38° 14′ 50.031″ E 222 – 24,05334691 24° 03′ 12.048″ S 38,30605793 38° 18′ 21.808″ E 223 – 24,49255091 24° 29′ 33.183″ S 38,47369593 38° 28′ 25.305″ E 224 – 24,59264091 24° 35′ 33.507″ S 38,51763193 38° 31′ 03.474″ E 225 – 24,98297491 24° 58′ 58.709″ S 38,68834493 38° 41′ 18.041″ E 226 – 25,40013391 25° 24′ 00.482″ S 38,87194493 38° 52′ 19.001″ E 227 – 25,71633611 25° 42′ 58.810″ S 38,71936389 38° 43′ 09.710″ E 228 – 25,77523056 25° 46′ 30.830″ S 38,69031389 38° 41′ 25.130″ E 229 – 26,67473333 26° 40′ 29.040″ S 38,02259167 38° 01′ 21.330″ E 230 – 27,11109167 27° 06′ 39.930″ S 37,56190556 37° 33′ 42.860″ E 231 – 27,47158333 27° 28′ 17.700″ S 37,01349444 37° 00′ 48.580″ E 232 – 27,60703333 27° 36′ 25.320″ S 36,74037500 36° 44′ 25.350″ E 233 – 27,70189444 27° 42′ 06.820″ S 36,53316667 36° 31′ 59.400″ E 234 – 27,78917500 27° 47′ 21.030″ S 36,51560833 36° 30′ 56.190″ E 235 – 27,77694167 27° 46′ 36.990″ S 36,45250000 36° 27′ 09.000″ E 236 – 26,91694444 26° 55′ 00.990″ S 33,33694444 33° 20′ 12.990″ E 237 – 26,91444444 26° 54′ 51.990″ S 33,32861111 33° 19′ 42.990″ E 238 – 26,85277780 26° 51′ 10.000″ S 33,11972222 33° 07′ 10.990″ E 239 – 26,85222222 26° 51′ 07.990″ S 33,11777778 33° 07′ 04.000″ E 240 – 26,84638889 26° 50′ 47.000″ S 33,00000000 33° 00′ 00.000″ E Land Base – 26,85861111 26° 51′ 31.000″ S 32,89210833 32° 53′ 31.590″ E

▼B

Apendicele 3

JURNAL DE PESCUIT

Apendicele 4

FORMULAR DE NOTIFICARE A INTRĂRII/IEȘIRII

FORMATUL NOTIFICĂRILOR

RAPOARTE DE INTRARE/IEȘIRE

DECLARAȚIE PERIODICĂ PRIVIND CAPTURILE ATUNCI CÂND NAVA SE AFLĂ ►C1 ÎN APELE DE PESCUIT ALE REPUBLICII MOZAMBIC ◄

Toate rapoartele se transmit autorității competente, Administrația Națională pentru Pescuit a Republicii Mozambic, la:

adresa de e-mail: entryexitcatchmoz@gmail.com

(sau la numărul de fax: +258 21 320 335)

Observații:

— rapoartele de intrare sau de ieșire trebuie transmise la adresa de e-mail indicată într-un interval de trei ore înainte de eveniment;

— capturile se declară pe specie și în greutate în viu;

— unitatea în care se exprimă capturile este kilogramul;

— declararea capturilor vizează atât speciile principale, cât și pe cele secundare. Lista speciilor prevăzută în continuare poate fi modificată în funcție de speciile capturate.

1. Formatul raportului de intrare (într-un interval de trei ore înainte de eveniment)

Textul subiectului: Numele navei/IN

Numele navei:

Indicativul de apel radio internațional:

Data intrării (zz/ll/aaaa):

Ora intrării (OUC):

Poziția la intrare (grade minute secunde):

Cantitatea totală de specii de pești aflată la bord la intrarea în ►C1 apele de pescuit ale Mozambicului ◄

Kg ton cu aripioare galbene (YFT)

Kg ton obez (BET)

Kg ton dungat (SKJ)

Kg ton alb (ALB)

Kg marlin (MAR)

Kg pește-spadă (SWO)

Kg Tetrapturus angustirostris (SSP)

Kg pește velă (SFA)

Kg rechin albastru (BSH)

Kg rechin al scrumbiilor (POR)

Kg rechin macrou (MAK)

Kg rechin alb (TIG)

Kg Pseudocarcharias kamoharai (PSK)

Kg rechini-vulpe (THR)

Kg rechin cu înotătoare albe (OCS)

Kg rechini-ciocan (SPN)

Kg alte specii de rechin-ciocan (CWZ)

Kg altele (a se indica specia + codul FAO)

Etc. …

2. Formatul raportului de ieșire (într-un interval de trei ore înainte de eveniment)

Textul subiectului: Numele navei/OUT

Numele navei:

Indicativul de apel radio internațional:

Data ieșirii (zz/ll/aaaa):

Ora ieșirii (OUC):

Poziția la ieșire (grade minute secunde):

Cantitatea totală de specii de pești aflată la bord la ieșirea din ►C1 apele de pescuit ale Mozambicului ◄

Kg ton cu aripioare galbene (YFT)

Kg ton obez (BET)

Kg ton dungat (SKJ)

Kg ton alb (ALB)

Kg marlin (MAR)

Kg pește-spadă (SWO)

Kg Tetrapturus angustirostris (SSP)

Kg pește velă (SFA)

Kg rechin albastru (BSH)

Kg rechin al scrumbiilor (POR)

Kg rechin macrou (MAK)

Kg rechin alb (TIG)

Kg Pseudocarcharias kamoharai (PSK)

Kg rechini-vulpe (THR)

Kg rechin cu înotătoare albe (OCS)

Kg rechini-ciocan (SPN)

Kg alte specii de rechin-ciocan (CWZ) Kg

Altele (a se indica + codul FAO)

Etc. …

3. Formatul declarației săptămânale/periodice privind capturile (la fiecare trei zile atunci când nava operează în apele Republicii Mozambic)

Textul subiectului: Numele navei/WCR

Numele navei:

Indicativul de apel radio internațional:

Data la momentul declarării (zz/ll/aaaa):

Ora la momentul declarării (OUC):

Poziția la momentul declarării (grade minute secunde):

▼C1

Captură în apele de pescuit ale Mozambicului (kg)

▼B

Kg ton cu aripioare galbene (YFT)

Kg ton obez (BET)

Kg ton dungat (SKJ)

Kg ton alb (ALB)

Kg marlin (MAR)

Kg pește-spadă (SWO)

Kg Tetrapturus angustirostris (SSP)

Kg pește velă (SFA)

Kg rechin albastru (BSH)

Kg rechin al scrumbiilor (POR)

Kg rechin macrou (MAK)

Kg rechin alb (TIG)

Kg Pseudocarcharias kamoharai (PSK)

Kg rechini-vulpe (THR)

Kg rechin cu înotătoare albe (OCS)

Kg rechini-ciocan (SPN)

Kg alte specii de rechin-ciocan (CWZ) Kg

Altele (a se indica specia + codul FAO)

Etc. …

Pentru navele de pescuit ton cu plasă-pungă:

— numărul de lansări reușite vizând dispozitivele de concentrare a peștilor de la ultima declarație:

— numărul de lansări reușite vizând bancurile libere de pești de la ultima declarație:

— numărul de lansări nereușite:

Pentru navele de pescuit ton cu paragate:

— numărul de lansări efectuate de la ultima declarație:

— numărul de cârlige utilizate de la ultima declarație:

Tabelul de mai jos prezintă codurile alfanumerice oficiale (denumite și „alfa-3”) pentru speciile incluse în mandatul IOTC. Denumirile în limbile engleză și franceză și denumirile științifice sunt preluate din taxonomia FAO.







Cod Denumire în engleză Denumire în franceză Denumire științifică ALB Albacore tuna Germon Thunnus alalunga BET Bigeye tuna Patudo; Thon obèse Thunnus obesus BFT Bluefin tuna Thon rouge Thunnus thynnus thynnus BIL Marlins, sailfishes, spear fish Poissons type thon NCA (2) Xiphioidei NEI (1) BIP Indo-Pacific Bonito Bonito oriental Sarda orientalis BLM Black Marlin Makaire noir Makaira indica BLT Bullet tuna Bonitou Auxis rochei BLZ Indo-Pacific Blue Marlin Makaire bleu de l'indo-pacifique Makaira mazara COM Narrow barred Spanish Mackerel Thazard rayé Scomberomorus commersoni DOT Dogtooth tuna Bonite à gros yeux Gymnosarda unicolor FRI Frigate tuna Auxide Auxis thazard FRZ Frigate and Bullet tunas Auxides et Bonitous Auxis spp. GUT Indo-Pacific king mackerel Thazard ponctué Scomberomorus guttatus KAW Kawakawa Thonine orientale Euthynnus affinis KGX Seerfishes NEI (1) Thazards NCA (2) Scomberini NEI (1) LOT Longtail tuna Thon mignon Thunnus tonggol MAR Marlines NEI (1) Makaire NCA (2) MLS Striped Marlin Marlin rayé Tetrapturus audax OBL Billfishes, unclassified Porte-épée non-classifiés OTH Others NEI (1) Autres NCA (2) Scombridae și Xiphioidei RSK Requiem sharks Carcharinidae SBF Southern Bluefin tuna Thon rouge du sud Thunnus maccoyii SFA Indo-Pacific Sailfish Voilier de l'indo-pacifique Istiophorus platypterus SHK Shark Requins SKJ Skipjack Listao; Bonite à ventre rayé Katsuwonus pelamis SSP Short-billed spearfish Makaire à rostre court Tetrapterus angustirostris STS Streaked seerfish Thazard cirrus Scomberomorus lineolatus SWO Swordfish Espadon Xiphias gladius TUN Tunas and Bonitos NEI (1) Thons et bonites NCA (2) Thunnini și Sardini NEI (1) WAH Wahoo Thazard-bâtard Acanthocybium solandri YFT Yellowfin tuna Albacore Thunnus albacares (*1) NEI: not elsewhere included (*2) NCA: non compris ailleurs

Apendicele 5

FORMATUL MESAJULUI DE POZIțIE DE LA VMS

TRANSMITEREA MESAJELOR VMS

RAPORT DE POZIȚIE